शिवपुरी। लापरवाही का ब्रांड बन चुका शिवपुरी का जिला अस्पताल में अब मरीजों को 5 स्टार अस्पताल जैसी लक्झरी सुविधाएं होगी। बताया जा रहा है कि इन सुविधाओं का लाभ जुलाई 2019 से मिलना शुरू हो जाऐगा। शिवपुरी के सरकारी अस्पताल से बिमारू अस्पताल का तमगा हट जाऐगा। 125 करोड रुपए की लागत से 500 बिस्तर के सरकारी अस्पताल में मेडिकल कॉलेज का अस्पताल भी शामिल है। सरकार ने फरवरी 2018 में जिला अस्पताल को 300 बिस्तर से बढ़ाकर 400 बिस्तर का करने की अनुमति जारी कर दी है।